Jällegi  nähtub, et väsimatult hingede hukatust otsiv Vana Tühi on metafüüsiliselt võimetu ise midagi looma. Seega saab ta oma plaani ellu viia üksnes läbi loodu väärastamise, kus juures erilise innuga väärastab ta neid suurusi, mis on inimeseks olemise juures kõige olulisema tähtsusega, taandades armastuse sentimendile, olemise omamisele, tõe, ilu ja headuse isiklikele eelistustele, vabaduse suvale ning hüve huvile. Samuti nähtub, et filosoofia on ühiskonna mõjutamiseks kõige võimsam vahend - kujunda ümber inimeste  mõttemaailm, see, kuidas nad iseenast ja maailma enese ümber mõtestavad, ja oled kujundanud ümber kogu ühiskonna.